Четвърти сме на "Евровизия 2016", Украйна е големият победител
Начало Лайфстайл Четвърти сме на "Евровизия 2016", Украйна е големият победител
Българският участник в тазгодишното 61-во поред издание на песенния конкурс "Евровизия" Поли Генова се класира четвърти на финала. Това е най-доброто представяне на страната ни в него до момента. Тя се представи с песента "If love was a crime".
Големият победител на вечерта е Украйна, представена от певицата Джамала. Тя изпълни изключително емоционалната песен "1944”, посветена на депортацията на кримските татари от властите в СССР и трогна публиката и журито, които й присъдиха 534 точки.
Припомняме, че миналата година конкурсът бе спечелен от шведския представил Монс Зелмерльов и тази година бляскавото шоу се проведе в шведската столица Стокхолм.
Според регламента, за българското участие можеше да се гласува от всяка участваща държава, с изключение на България.
В конкурса участваха 42 държави, от които накрая бяха излъчени 26-те финалисти. Директно на финала, без предварителен подбор, отиват участниците от страните основателки на конкурса - Великобритания, Германия, Испания, Италия, Франция. Запазено място на финала има и Швеция - държавата домакин на конкурса.
Останалите се състезаваха за място на два полуфинала.
Специален гост тази година бе Джъстин Тимбърлейк.
барселона referendum волейбол новини варна днес последни новини българия вмро СОС берковица новини бг клюки